ตำนานปืนชี้เกมฟัดพาเลซเป็นบททดสอบหลักของสิงห์บลู | FourFourTwo
ตำนานปืนชี้เกมฟัดพาเลซเป็นบททดสอบหลักของสิงห์บลู
อดีตนักเตะของทัพปืนโตเชื่อว่าการเผชิญหน้ากับปราสาทเรือนแก้วในสุดสัปดาห์นี้จะเป็นตัวทดสอบที่แท้จริงของเชลซี หลังปีก่อนเคยพลาดท่าจนทำให้หมดโอกาสลุ้นแชมป์
พอล เมอร์สัน อดีตนักเตะของอาร์เซนอล เชื่อว่าเกมที่เชลซีจะต้องเผชิญหน้ากับคริสตัล พาเลซ คือบททดสอบที่แท้จริงของทีมจ่าฝูงพรีเมียร์ลีกปีนี้
สิงโตน้ำเงินครามบุกมาพ่ายที่เซลเฮิร์สท์ พาร์คเมื่อปีก่อน จากการทำเข้าประตูตัวเองของจอห์น เทอร์รี และทำให้พวกเขาหมดโอกาสลุ้นแชมป์เมื่อปีที่แล้ว
"นี่คือบททดสอบที่แท้จริงของเชลซี โดยเฉพาะอย่างยิ่งเพื่อพิจารณาจากเกมเมื่อปีที่แล้ว ที่จอห์น เทอร์รีทำเข้าประตูตัวเองทำให้พวกเขาแพ้ไป 0-1 มันอาจจะเป็นจุดสำคัญที่ทำให้พวกเขาพลาดแชมป์ลีกเมื่อปีก่อน" เมอร์สัน บอกกับ Sky Sports Premier League predictions
"ทุกคนคิดว่าเชลซีควรชนะคริสตัล พาเลซและพวกเขาควรทำ แต่มันยากเพราะพาเลซมีนักเตะที่เร็วทางริมเส้นและเชลซีก็มีฟูลแบ็คทีมักจะเติมเกมตลอดเวลา ทั้งอิวาโนวิชและอัซปิลิกวยต้าคงถูกบังคับให้ไม่กล้าเติมเกมมาแต่ผมคิดว่าเชลซีจะชนะแบบหวุดหวิด"